13/08/2015 | Administración LocalMunicipal
Coristanco
Publicación de decreto de data 20/07/2015 sobre cambio de horario da XGL

ANUNCIO Pola Alcaldía deste Concello en data 20/07/2015 ditouse a resolución que a continuación se transcribe: Por resolución da Alcaldía do 19 de xuño de 2015, noméanse os membros da Xunta de Goberno Local, deléganse compentecias neste órgano por parte da Alcaldía, fíxase a data e hora de constitución e se fixa como data das sesións ordinarias da Xunta de Goberno Local do Concello de Coristanco “os xoves de cada semana ás 9.00 horas, en primeira convocatoria e unha hora despois en segunda, no Salón de Plenos da Casa Consistorial. O alcalde poderá cambiar o día e a hora das sesións, así como suspendelas, en Semana Santa, Natividade ou outros períodos festivos, e pospoñer ou avanzar a súa celebración dentro da mesma semana ou a inmediatamente posterior, cando o día de celebración sexa inhábil ou concorran circunstancias especiais”. Desta resolución deuse conta na sesión de organización municipal que tivo lugar o 25/06/2015. Sen embargo, visto que por razóns organizativas resulta máis operativo que as sesións ordinarias se realicen ás 8.00 horas da mañá en lugar das 9.00 horas e considerando os artigos 49 e seguintes do Regulamento Orgánico do Concello a Xunta de Goberno Local celebrará sesións ordinarias con perioricidade semanal no día e hora que o Alcalde sinale. RESOLVO: Primeiro. –Celebrar as sesións ordinarias da Xunta de Goberno Local do Concello de Coristanco os xoves de cada semana ás 8.00 horas, en primeira convocatoria e unha hora despois en segunda, no Salón de Plenos da Casa Consistorial. O alcalde poderá cambiar o día e a hora das sesións, así como suspendelas, en Semana Santa, Natividade ou outros períodos festivos, e pospoñer ou avanzar a súa celebración dentro da mesma semana ou a inmediatamente posterior, cando o día de celebración sexa inhábil ou concorran circunstancias especiais. Segundo. –Comunicar esta resolución a todos os concelleiros e concelleiras afectados e ós xefes das diferentes áreas e servizos municipais, para o seu coñecemento e efectos, lembrándolles que, de conformidade co art.177 do RD 2568/1986, para que os expedientes conclusos poidan incluírse na orde do día dunha sesión, haberán de estar en poder da Secretaría, coa correspondente proposta de acordo e co documento contable de consignación presupostaria suficiente, no seu caso, tres días antes do sinalado para realizala. Terceiro. –Ordenar a publicación da presente resolución no Boletín Oficial da Provincia da Coruña e notificala ós interesados e ás interesadas, coa indicación de que pon fin á via administrativa e contra a cal podrase interpoñer, potestativamente, recurso de reposición ante o mesmo órgano que dictou o acto, no prazo dun mes contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Cuarto. –Dar conta do presente acordo ó Pleno na seguinte sesión que se convoque. O que se manda publicar en cumprimento do acordado. Coristanco, 29 de xullo de 2015. O alcalde Amancio Lavandeira Suárez